Ստեղծագործությունը մի երկրի մասին է, որտեղ ղեկավարում էր Գեներալ Օրանգուն։ Ստեղծագործության գաղափարներից մեկը կարծում եմ երկրի բնակիչներին երջանկացնելն էր՝ <<Բնակիչները երջանիկ են այն օրվանից, երբ նրանց արյան մեջ ընկան ոսկե ձկնիկները>>։ Յուրաքանչյուրն էլ ունի իր խնդիրները, իր տխրությունը, սակայն Գեներալ Օրանգուն գտել էր երջանկացնելու բանաձևը։ Երկրում կար մի օրենք, որով 18-ը լրացած բոլոր պատանիներին ոսկեգույն ձկնիկներ էին ներարկում։ Հենց դա էլ ապահովում էր իրենց երջանկությունը։ Այս օրենքով Օրանգուն, նաև կարողանում էր շահ ստանալ՝ մարդիկ հավատալով այդ անհեթեթությանը մեծ գումարներ էին վատնում` <<Իշխանությունը սրվակի արժեքը սահմանել է քսան դոլլար, որը տարվա ընթացքում երկրին մի քանի միլիոն եկամուտ է բերում>>։ Սակայն կարծում եմ, որ ոչ միշտ կարող ես երջանկությունը գնել։